Autoritatea Națională de Reglementare în Comunicații anunțase luna trecută că va merge înainte cu decizia de a nu modifica tarifele de interconectare din telefonia fixă și mobilă, menținându-și astfel punctul de vedere inițial prezentat în luna iunie și care este susținut de giganții Orange, Vodafone și Telekom, conform datelor disponibile pe pagina web a instituției.